**СЪОБЩЕНИЕ ЗА**

**ПРОВЕЖДАНЕ НА КОНСУЛТАЦИИ**

по **Доклад за** **Екологична оценка на проект на Национален план за управление на отпадъците (НПУО) за периода 2021-2028 г. с всички приложения към него**, изготвен съгласно изискванията на *Наредба за условията и реда за извършване на екологична оценка на планове и програми*.

1. **Информация за Възложителя на плана:**

Възложител: Министерство на околната среда и водите, Дирекция „Управление на отпадъците и опазване на почвите“

И.Д. Директор: Даниел Янков

Пълен пощенски адрес: Министерство на околната среда и водите, Дирекция „Управление на отпадъците и опазване на почвите“, гр. София, бул. „Княгиня Мария Луиза“ № 22

Тел.: (+359 2) 940 6505; E-mail: dyankov@moew.government.bg и на ope@moew.government.bg

1. **Обща информация за предложения план**

**а) Основание за изготвяне на плана**

Предвид изтичащия в края на 2020 г. срок на действие на Националния план за управление на отпадъците за периода 2014-2020 г., е необходимо да се разработи нов Национален план за управление отпадъците за следващия период 2021-2028 г. на основание на чл. 49, чл. 50 и чл. 51 от Закона за управление на отпадъците.

**б) Период на действие и етапи на изпълнение на плана**

Националният план за управление на отпадъците се изготвя за период на действие от 2021 г. до 2028 г. включително.

**в) Териториален обхват**

Националният план за управление на отпадъците 2021-2028 г. ще се прилага на цялата територията на Република България.

**г) Засегнати елементи от Националната екологична мрежа /НЕМ/**

Въз основа на становище от компетентния орган върху околната среда, проектът на НПУО за периода 2021-2028 г. няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони от мрежата Натура 2000.

**д) Основни цели на програмата**

В проекта на НПУО 2010-2028 г. са формулирани три основни цели със съответни програми, както следва.

Цел 1: Намаляване на вредното въздействие на отпадъците чрез предотвратяване образуването им и насърчаване на повторното им използване

* Национална програма за предотвратяване образуването на отпадъци с
* Подпрограма за хранителните отпадъци.

Цел 2: Увеличаване на количествата на рециклираните и оползотворени отпадъци

* + Програма за достигане на целите за подготовка за повторна употреба и за рециклиране на битовите отпадъци
  + Програма за достигане на целите за рециклиране и оползотворяване на строителни отпадъци и отпадъци от разрушаване на сгради
  + Програма за достигане на целите за рециклиране и оползотворяване на МРО

Цел 3: Намаляване на количествата и на риска от депонираните битови отпадъци

* Програма за намаляване на количествата и на риска от депонираните битови отпадъци

Програмите съдържат както инвестиционни мерки (дейности), така и неинвестиционни - "меки" мерки. Инвестиционните мерки включват основно изграждането на инфраструктура. Меките мерки включват разнообразна палитра от дейности в т.ч.: нормативни промени; обучение на служители; подготовка на проекти; разработване на методики, изпълнение на контролни дейности; провеждане на информационни кампании; разработване и внедряване на информационни системи и др.

**е) Финансиране на плана**

За финансиране на мерките по плановете за действие на програмите към НПУО 2021-2028 г. за предвидени различни източници на финансиране – държавен бюджет, средства от европейски структурни и инвестиционни фондове, бюджет на ПУДООС и др.

**ж) Срокове и етапи на изготвянето на плана и наличие, нормативно регламентирано на изискване за обществено обсъждане или др. процедурна форма за участие на обществеността**

НПУО 2021-2028 г. следва да бъде внесен за приемане от Министерския съвет в началото на 2021 г. При разработването на плана се организира провеждането на консултации със съответните заинтересовани страни, държавната администрация, местните власти и обществеността. На този етап е предоставен достъп до проекта на НПУО 2021-2028 г. за запознаване заедно с доклада за ЕО.

1. **Информация за органа, отговорен за прилагането на плана**

Отговорен орган за прилагането на плана е министърът на околната среда и водите чрез дирекция „Управление на отпадъците и опазване на почвите“ към Министерство на околната среда и водите.

1. **Орган за приемане/одобряване/утвърждаване на плана**

Националният план за управление на отпадъците се приема от Министерския съвет на основание чл. 40, ал. 1 от Закона за управление на отпадъците.

1. **Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите**

Дължимата такса в размер, определен съгласно Тарифата за таксите, които се събират в системата на Министерство на околната среда и водите, ще бъде заплатена при предоставяне на Искане за издаване на становище за екологична оценка.

1. **Място за публичен достъп**

До доклада за ЕО в всички приложения към него, както и до проекта на НПУО 2021-2028 г. е осигурен достъп:

* В сградата на МОСВ, бул. „Княгиня Мария Луиза“ 22, ст. 424, всеки работен ден от 9.00 до 17.30 ч.

1. Чрез интернет-страницата на Министерство на околната среда и водите: <https://www.moew.government.bg/bg/doklad-za-ekologichna-ocenka-na-nacionalniya-plan-za-upravlenie-na-otpaducite-za-perioda-2021-2028-g/>
2. **Време за публичен достъп**

30 дни от датата на публикуване: от 22.12.2020 г. до **21.01.2020 г.**

1. **Начин за изразяване на становище**

Становищата и мненията могат да се депозират:

* на място чрез деловодството на Министерство на околната среда и водите, гр. София, бул. „Княгиня Мария Луиза“ 22;
* с писма на адрес: Министерство на околната среда и водите, гр. София, бул. „Княгиня Мария Луиза“ 22
* по електронна поща на адреси: [dyankov@moew.government.bg](mailto:dyankov@moew.government.bg) и на [ope@moew.government.bg](mailto:ope@moew.government.bg).